Rots het, toe ons besluit om vir botter of vir wors voor kerk en kring trou aan mekaar te beloof, hardop gewens vir ‘n dogtertjie, want sien hy kom uit ‘n huis van vier orrelpypie boeties. Twee jaar na ons troue kom die Bab ons lewe binne. Ek was baie bly vir die fraaie, nuuskierige en bekkige mensie, en het so eenkant gehoop om ‘n ou seuntjie ook in hierdie kring in te bring. Die hoop het beskaam.
Na ses weke, gaan ek vir die opvolg ondersoek. Die dokter kyk en um en ah. Hy praat nie baie nie. Ek ook nie. Hy skryf so op die voorskrifpapier en stoot sy resep so oor die lessenaar. Premarin, hormoonaanvulling.
Ek sit so stil verstom vir ‘n eeulange sekonde. “Wanneer is daar toetse gedoen vir die nodigheid vir die aanvulling,” vra ek.
“Weet jy hoe word die pille gemaak,” vra ek vererg. Net die vorige week het ek op die Teevee gesien hoe perdmerries in state van aborsie gehou word om die perfekte hormoonvervanging te maak.
Dit is soos daai oomblik in die Wilde Weste wanneer die twee ouens so na hulle gewere reik. Hy jaag my uit die spreekkamer en vertel my of ek weet hoe lank hy studeer het.
Ek, ek vra hom of hy baas van my lyf en gewete is. “En dokter, jy lyk vreeslik soos jou werk,” snou ek hom toe met die uitstap. Die voorskrif bly lê op die lessenaar.
Ek neem ‘n wilsbesluit dat as my kaalvoet oor die Drakensberge voorsate sonder hulp deur oorgsngsjare kon oorleef, ek geneties ook toegerus is om die pad te loop.
Ek sien nou hoekom jou naam lekkeevurig is. Welldone! Ek hou van iemand wat hom nie laat voorskryf nie.
Ek salueer jou as n mede lappiemens… nou vir eers stil deur die dag maar in die aand krap ek my bed lelik om soos ek oop en toe….
Gaan Kry AA Vogel se Night Sweat Remedy by die Dischem as jy kans kry, na so tien dae bedaar als bietjie vir bietjie. Ek het ook my bloeddruk pilletjie saans begin drink, en ek verbeel my dit help ook vir die benoud. Kry die lappie ;)Groetnis!
Ek gaan ook ‘n lappie kry, vir die gloede-swete, maar as lap in die mond is, kan hy nie kou nie en ek het nou net weer ‘n hele stuk chocolat koek opge(vr)eet